BI Ġejt mitlub nikteb dwar ir-reminixxenzi tiegħi tul il-parrokkat tiegħi l-Mosta, jiġifieri se nikteb xi ħaġa dwar dak li niftakar kemm domt arċipriet. Taqblu miegħi li medda ta' 22 sena hija waħda twila ġmielha u allura bilfors li hemm ħafna x'wieħed jirrakkonta. Għalhekk inħoss li jkun aħjar li aktar milli nsemmi okkażjonjiet partikulari, ġranet speċjali u episodji importanti, nikteb dwar dak li mela lil qalbi u jinsab stampat f'moħħi u żgur se nibqa' niftakru b'nostalġija. Jumejn qabel iċ-ċerimonja tal-pussess tiegħi nhar l-1 ta' Novembru 1981, saret Akkademja fil-Knisja Arċipretali. Kelli nagħmel diskors u dan ridtu jkun bħal 'speech from the throne' u allura tkellimt dwar il-programm pastorali li ħassejt li kelli nwettaq. Naturalment mimli proġetti, xewqat u ħtiġijiet. Nistqarr li meta dan id-diskors reġa' ġie f'idejja hekk kif temmejt il- parrokkat tiegħi, ħassejt sens ta' sodisfazzjon. 'Inħoss li l-knisja parrokkjali għandha tkun iċ-ċentru u l- qalb tal-komunità Nisranija billi intom, in-nies tal-Parroċċa, issibu fiha liturġija ħajja li tgħaqqadna, ċelebrazzjonijiet li jgħinukom titolbu, servizz kontinwu minna s-saċerdoti, ċans biex kull min irid, jista' jagħti sehem …' Inħossni konvint li dan intlaħaq u ma se ninsa qatt id-dehra tal-knisja mimlija u ħafna drabi fgata min- nies, f'atmosfera kwieta u ta' ġabra, tul funzjonijiet sbieħl Ma' dan inżid il-quddiesa tas-Sibt fil-għaxija, li xi ħadd xebbaha ma' Mons. Carabott ma' l-Arċisqof ta' klassi kbira, minflok tat-tfal, ta' nies (l-istess nies) li jiġu biex Malta Mons. Ġeżeppi Majsesa jitolbu, jitgħallmu, jieħdu sehem, u i dan ġimgħa wara l-oħra… l kommozzjoni. 'Hawn Konferenzi Episkopali kbar li ma i għandhomx is-sodifazzjon ta' tant vokazzjonjiet bħalma għandkom hawn fil-Mostaf' fNifhem l-importanza ta' l-Għaqdiet… għandhom missjoni kbira x'jaqdu.. mhumiex hemm biex jaqdu lill-Arċipriet, imma għandhom azzjoni diretta fost il-poplu t'Alla… Ngħidilkom: aħdmu u imxu 'l quddiem id f'id magħna u m'hemmx għalfejn imġebbdin minna… Kull min jiġi f'idejh id-Direttorju Parrokkjali tagħna żgur li jikkummenta dwar in-numru kbir ta' Għaqdiet, Movimenti u Gruppi li lkoll jagħtu sehemhom fil-ħidma pastorali. B'sodisfazzjon nibqa' niftakar il-ħeġġa, is-sens tas-sagrifiċċju, il-miri għolja li tant nies impenjati mtlew bihom u saħħew fihom. i 'Fejn hemm injoranza reliġjuża, hemm fanatiżmu, folklor… għalhekk m'għandux jintilef ċans li l-Komunità titgħallem u tkompli titgħallem.' Nibqa' niftakar b'nostalġija l-ħidma kostanti mat-tfal tal-Paroċċa tagħna, speċjalment ix-xena tal-mijiet ta' tfal miġbura flimkien għal-laqgħat regolari fil-knisja. Hu ta' sodisfazzjon kbir għalija ċ-ċentri li nbnew f'Tarġa Gap u f'Ta' Mlitu kemm xtaqt li jinbena ieħor f'Santa Margerital 'L-Arċipriet għandu l-ewwel responsabilità li jgħaqqad il-poplu, u għalhekk irid idgħajjef u jxejjen l-elementi li jġibu l-firda, pika, ingann u fanatiżmu.' Minkejja li d-diffikultajiet ma naqsux, it-triq imxejniha kollha, tant li wasalna biex suġġeriment jitressaq 'basta inti kuntent bihf' kemm-il darba qaluli. Għandi tifkira sabiħa ta' festi dekorużi, fejn spikkaw il-ftehim u l- armonija, frott is-sens ta' responsabbiltà tad-diriġenti tal-każini u għaqdiet oħra. Inħoss li għandi raġun li, bla ma ninsa l-okkażjonijiet, il-festi, il-ġrajjiet li kellna, dan kollu li semmejt, nibqa' ngħożżu f'moħħi u qalbi u nirringrazzja 'l Alla għalih sal-mewt.